Վիկտոր Վասնեցով

Վիկտոր Միխայլովիչ Վասնեցով (), ռուս նկարիչ-գեղանկարիչ, ճարտարապետ, պատմական և ժողովրդական բանահյուսության գեղանկարչության վարպետ։

Կենսագրություն 
Սովորել է Պետերբուրգի Գեղարվեստը խրախուսող ընկերության նկարչության դպրոցում 1867 - 1868՝ Ի․ Ն․ Կրամսկոյր մոտ և Գեղարվեստի ակադեմիայում 1868-1975, որի իսկական անդամն էր 1893 թվականից։ Պերեդվիժնիկների ընկերության անդամ 1878 թվականից։ Այցելել է Ֆրանսիա (1876) և Իտալիա (1885)։

Վիկտոր Վասնեցովի եղբայրն է նկարիչ Ապոլինարի Վասնեցովը։

Աշխատանքային գործունեություն 
1870-ական թվականներին հանդես է եկել ժանրային նկարներով («Բնակարանից բնակարան», 1876, Տրետյակովյան պատկերասրահ, Մոսկվա)։ 1880-ական թվականներին ստեղծել է ազգային պատմության, ռուսական բիլինաների և ժողովրդական հեքիաթների թեմաներով խորապես հայրենասիրական գործեր՝ գրեթե ամբողջովին դրանց նվիրելով իր հետագա ստեղծագործությունը․ («Պոլովցիների դեմ Իգոր Սվյատոսլավիչի մղած մեծ ճակատամարտից հետո» 1880, «Ալյոնուշկա» 1881, Վ․ Մ․ Վասնեցով․ «Դյուցազուններ» 1881-1998, Տրետյակովյան պատկերասրահ, Մոսկվա) «Իվան Ցարևիչը գորշ գայլի վրա» 1889, «Դյուցազուններ» 1881-1898, «Իվան Վասիլևիչ Ահեղ արքան» (1897, բոլորը՝ Տրետյակովյան պատկերասրահում)։ ժողովրդական, բանաստեղծական ոգով են ներթափանցված Ա․ Օսարովսկու «Ձյունանուշիկը» հեքիաթ-պիեսի (բեմական Ս․ Ի․ Մամոնտովի տնային թատրոնում, 1882) և Ռիմսկի-Կորսակովի նույնանուն օպերայի (բեմական Մոսկվայում, Մամոնտովի մասնավոր օպերայում, 1886 թվականին) զգեստների և բեմանկարների էսքիզները։

1883-1985 թվականներին Մոսկվայի պատմության թանգարանի համար ստեղծել է «Քարի դար» մոնումենտալ պաննոն, 1885-1996 թվականներին՝ Կիևի Վլադիմիրյան տաճարի որմնանկարների մեծ մասը։ Մի շարք դիմանկարների («Ա․ Մ․ Վասնեցով», 1878, «Իվան Պետրով», 1883, երկուսն էլ՝ Տրետյակովյան պատկերասրահում), նկարազարդումների հեղինակ է։

Վասնեցովի գծանկարներով են կառուցվել եկեղեցի և հեքիաթային՝ «Հավի ոտներով խրճիթը» Աբրամցևոյում (Մոսկվայի մոտ, 1883), Տրետյակովյան պատկերասրահի ճակատը 1902։ Խորհրդային տարիներին Վասնեցովը շարունակել է ստեղծագործել ժողովրդական հեքիաթային թեմաներով («Անմահ Կաշչեյը», 1917-1926, Վիկտոր Միխայլովիչ Վասնեցովի տուն-թանգարան, Մոսկվա)։

Պատկերասրահ

Ծանոթագրություններ

Տես նաև 
 Գորգ֊ինքնաթիռ (նկար) 

Ռուս նկարիչներ
Պերեդվիժնիկներ
Սիմվոլիստ նկարիչներ
20-րդ դարի ռուս նկարիչներ
Անձինք նամականիշերի վրա
Ռուս գյուտարարներ
Ռուս ճարտարապետներ
Վվեդենսկյան գերեզմանատանը թաղվածներ
Նամականիշերի դիզայներներ
Ռուս արվեստագետներ
Ռոմանտիստ արվեստագետներ